**Okresný úrad Kežmarok, sídlo úradu a kontakty**

**Informácia pre politické strany a politické hnutia**
v súvislosti s voľbami do Národnej rady Slovenskej republiky v roku 2020, ktoré sa budú konať dňa 29.02.2020

Do okresnej volebnej komisie môže delegovať politická strana alebo koalícia, ktorej kandidátna listina bola zaregistrovaná, jedného člena a jedného náhradníka. Oznámenie o delegovaní člena a náhradníka doručí politická strana alebo koalícia prednostovi okresného úradu v lehote uvedenej v rozhodnutí o vyhlásení volieb. Oznámenie o delegovaní člena a náhradníka do okresnej volebnej komisie doručí politická strana alebo koalícia prednostovi okresného úradu v lehote uvedenej v rozhodnutí o vyhlásení volieb najneskôr

  **do 8. januára 2020.**

Oznámenie o delegovaní člena a náhradníka obsahuje:

a) meno, priezvisko a dátum narodenia člena s uvedením adresy, na ktorú možno doručovať písomnosti,

b) meno, priezvisko a dátum narodenia náhradníka s uvedením adresy, na ktorú možno doručovať písomnosti,

c) podpis osoby oprávnenej konať za politickú stranu a odtlačok pečiatky politickej strany, ak ide o koalíciu, meno, priezvisko, podpis osoby oprávnenej konať za každú politickú stranu tvoriacu koalíciu a odtlačok jej pečiatky.

Oznámenie o delegovaní člena a náhradníka možno doručiť v listinnej forme priamo na

 **Okresný úrad Kežmarok, Dr. Alexandra 61, 060 01 Kežmarok**

alebo elektronicky na adresu **prednosta.kk@minv.sk**

Lehota na doručenie oznámenia sa končí uplynutím posledného dňa lehoty. Na oznámenia doručené po uplynutí tejto lehoty sa neprihliada.

|  |  |
| --- | --- |
|  |  |